smcproject/ml-wiki-sentences huggingface dataset:
ചെറിയ ഉരുളിയുടെയോ ചീനച്ചട്ടിയുടെയോ വലിപ്പത്തിൽ വൃത്താകൃതിയിൽ ഓടുകൊണ്ടോ വാർപ്പിരുമ്പുകൊണ്ടോ നിർമ്മിക്കപ്പെടുന്ന ഈ പാത്രത്തിൽ 3 സെ.
മീറ്ററോളം ആഴവും മുകൾപ്പരപ്പിൽ 4 സെ.
മീറ്ററിൽ കുറയാതെ വ്യാസവും വരുന്ന അർദ്ധവൃത്താകൃതിയിലും ഒരേ വലിപ്പത്തിലുമുള്ള കുഴികൾ കാണും.
3,5 എന്നീ ക്രമത്തിൽ ധാരാളം കുഴികളുള്ള അപ്പക്കാരകളുണ്ട്.
ഈ കുഴികളിൽ നിറയെ നെയ്യോ വെളിച്ചെണ്ണയോ ഒഴിച്ച് തിളപ്പിച്ചശേഷം ഉണ്ണിയപ്പത്തിനു തയ്യാറാക്കിയ മാവ് ഓരോ കുഴിയിലേക്കും അതിന്റെ മുക്കാൽഭാഗം നിറയുംവരെ പകരുന്നു.
മാവ് പാകത്തിനു വേകുമ്പോൾ ചെറിയ കോലുകൊണ്ട് മറിച്ചിട്ടും ഇളക്കിയും മൂപ്പിച്ച് എടുക്കുന്നു.
ചില ക്ഷേത്രങ്ങളിൽ ഉണ്ണിയപ്പം ഒരു നൈവേദ്യം ആയതുകൊണ്ട് അവ ധാരാളം ഉണ്ടാക്കേണ്ടിവരും.
ഇത്തരം സന്ദർഭങ്ങളിൽ വലിയ വാർപ്പിലോ ഉരുളിയിലോ അപ്പക്കാരകൾ ഇറക്കിവച്ച് ധാരാളം വെളിച്ചെണ്ണയൊഴിച്ച് ഒരേസമയം കൂടുതൽ അപ്പം ഉണ്ടാക്കി എടുക്കുകയാണ് പതിവ്.
ഇതുകൂടികാണുക ഉണ്ണിയപ്പം പുറംകണ്ണികൾ http://enchantingkerala.org/recipes/unniappam.php Archived 2011-10-16 at the Wayback Machine .
http://www.blackberry.net.in/appakara.htm Archived 2013-03-18 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പക്കാര എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പ
ആസ്റ്ററേസീ സസ്യകുടുംബത്തിൽപ്പെട്ട, വാർഷിക ഓഷധി (Annual herb) ആണ് അപ്പ.
( ശാസ്ത്രീയനാമം : Ageratum Conyzoides ) നായ്ത്തുളസി എന്നും പേരുണ്ട്.
അമേരിക്കൻ സ്വദേശിയായ ഈ ചെടി കൃഷിത്തോട്ടങ്ങളിൽ സമൃദ്ധമായി വളരുന്ന ഒരു കളയാണ്.
വിയറ്റ്നാമീസുകാരുടെയിടയിൽ വൃത്തികെട്ട മേഖലകളിലെ വളർച്ച കാരണം ഈ സസ്യത്തെ cứt lợn (meaning "pig feces") എന്ന് വിളിക്കുന്നു.
ലോമാവൃതമായ കാണ്ഡം നിവർന്നു വളരുന്നു.
മൂലവ്യൂഹം (root system) ഭൂമിക്കടിയിലേക്ക് ആഴത്തിലിറങ്ങുന്നില്ല.
ഇല ലോമാവൃതമാണ്; വക്കുകൾ ദന്തുരവും.
പുഷ്പങ്ങൾ കാണ്ഡത്തിന്റെയോ ശാഖയുടെയോ അഗ്രഭാഗത്താണ് കാണപ്പെടുന്നത്.
ഇതിനെ ശീർഷമഞ്ജരി എന്നു പറയുന്നു.
പൂക്കൾ ഒരേ വലിപ്പമുള്ളവയും ദ്വിലിംഗികളുമാണ്.
ബാഹ്യദളപുഞ്ജത്തിൽ അഞ്ച് ബാഹ്യദളങ്ങളും ദളപുഞ്ജത്തിൽ അഞ്ച് സംയുക്തദളങ്ങളുമുണ്ട്.
സാധാരണ അഞ്ച് കേസരങ്ങൾ കാണപ്പെടുന്നു.
പരാഗകോശങ്ങളുടെ അഗ്രഭാഗത്ത് ഒരു സൂക്ഷ്മഗ്രന്ഥിയുണ്ട്.
ജനിയുടെ വർത്തികാഗ്രം വിഭജിക്കപ്പെട്ടിരിക്കുന്നു.
അപ്പയുടെ നീര് വാതരോഗശമനത്തിനുള്ള എണ്ണ കാച്ചാൻ ഉപയോഗിക്കുന്നു.
ഇല പിഴിഞ്ഞെടുത്ത ചാറ് മുറിവുണക്കാനും ഉപയോഗിക്കുന്നു.
ചിത്രശാല Ageratum conyzoides flower ഇതുകൂടി കാണുക കമ്യൂണിസ്റ്റ് പച്ച Ageratum_conyzoides എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബങ്ങൾ ↑ Tropicos search for Ageratum conyzoides ↑ vi:Cứt lợn ↑ https://indiabiodiversity.org/species/show/32900 ↑ http://www.flowersofindia.net/catalog/slides/Goat%20Weed.html
അപ്പം ഇംഗ്ലീഷ് വിലാസം https://ml.wikipedia.org/wiki/Appam അപ്പം
അരിമാവിൽ യീസ്റ്റ് ചേർത്ത് പുളിപ്പിച്ചാണ് അപ്പം ഉണ്ടാക്കുക.
യീസ്റ്റിനു പകരം തെങ്ങിൻ കള്ളോ പനങ്കള്ളോ ചേർത്ത് ഉണ്ടാക്കുന്ന കള്ളപ്പം മധ്യകേരളത്തിൽ സുലഭമാണ്.
മധ്യഭാഗം മൃദുവും അരികുകൾ അല്പം നേർത്ത് കട്ടിയുള്ളതുമായ അപ്പം കേരളത്തിലെ പ്രധാനപ്പെട്ട ഒരു പ്രാതൽ വിഭവമാണ്.
പാലക്കാട് ജില്ലയിലെ ചില പ്രദേശങ്ങളിൽ ആപ്പം എന്നാണ് ഇതിനെ പറയുന്നത്.
അരിമാവും തേങ്ങാപാലും ചേർത്തു ഉണ്ടാക്കുന്ന ഒരു തരം പാൻകേക്ക് ആണു അപ്പം.
ദക്ഷിണേന്ത്യൻ സംസ്ഥാനമായ കേരളത്തിലെ വളരെ പ്രശസ്തമായ ഒരു ഭക്ഷണമാണ് അപ്പം.
It is also popular in Tamil Nadu and Sri Lanka .
തമിഴ്നാടിലും ശ്രീലങ്കയിലും അപ്പം വളരെ സാധാരണമാണ്.
പ്രാതലിനും രാത്രി ഭക്ഷണത്തിനുമാണ് പ്രധാനമായും അപ്പം ഉപയോഗിക്കാറ്.
അപ്പം എന്നത് നല്ലൊരു ഭക്ഷണരീതിയായും കേരളത്തിലെ നസ്രാണികളുടെ സാംസ്കാരിക അടയാളമായും അംഗീകരിക്കപ്പെടുന്നു.
According to Gil Marks , each of the three separate Indian Jewish communities - Cochin , Mumbai , Calcutta - counts in its culinary repertoire grain dishes called appam.
ഇന്ത്യയിലെ മൂന്ന് വ്യത്യസ്ത ജൂത സമൂഹങ്ങളായ കൊച്ചിൻ, മുംബൈ, കൽകട്ട ഇന്നിടങ്ങളിൽ അപ്പം എന്ന പേരിലുള്ള ഭക്ഷണം ഉണ്ടെന്നു ഗിൽ മാർക്സ് പറഞ്ഞു.
ഗിൽ മാർക്സിൻറെ അഭിപ്രായത്തിൽ അപ്പം ആദ്യമായി വന്നത് ദക്ഷിണേന്ത്യയിലാണ്.
അപ്പത്തെക്കുറിച്ചു തമിഴ് പെരുംപനുരുവിൽ പ്രതിപാദിച്ചിട്ടുണ്ടെന്നു ഇന്ത്യൻ പത്രപ്രവർത്തകാനായ വീർ സന്ഘ്വി, ഭക്ഷണ ചരിത്രകാരനായ കെ. ടി. അച്ചായയെ ഉദ്ധരിച്ചു പറയുന്നു.
കെ. ടി. അച്ചായ തൻറെ കാലത്ത് അവസാനമായി അച്ചടിക്കപ്പെട്ട പുസ്തകങ്ങളിൽ പഴയകാല തമിഴ് നാട്ടിൽ, പേരുംപനുരുവിൽ പറയുന്നപോലെ അപ്പം വളരെ പ്രസിദ്ധമായിരുന്നു എന്നു പറയുന്നു.
പ്രാദേശിക പേരുകൾ
അപ്പത്തെ മലയാളത്തിൽ അപ്പം എന്നും തമിഴിൽ ആപ്പം എന്നും, സിംഹള ഭാഷയിൽ അപ്പ എന്നും ഒറിയ ഭാഷയിൽ ചിതോ പിത എന്നും കൊടവ ഭാഷയിൽ പടു അല്ലെങ്കിൽ ഗുല്ലേ എരിയപ്പ എന്നും ബർമീസ് ഭാഷയിൽ അർപോനെ എന്നും അറിയപ്പെടുന്നു.
ശ്രീലങ്കയിൽ അപ്പത്തിൻറെ ആംഗലേയ പദമായ ഹോപ്പേർസ് എന്നാണു പൊതുവിൽ അറിയപ്പെടുന്നത്.
ഇന്തോനേഷ്യയിൽ അപ്പത്തിനെ ക്യു അപേം എന്ന് വിളിക്കും.
വ്യത്യസ്ത തരം അപ്പങ്ങൾ
അച്ചപ്പം , എഗ് ഹോപ്പേർസ് , ഹണി ഹോപ്പേർസ് , ഇടിയപ്പം , കള്ളപ്പം , കുഴലപ്പം , നെയ്യപ്പം , പാലപ്പം , പെസഹ അപ്പം , പ്ലെയിൻ ഹോപ്പേർസ് , വട്ടയപ്പം , കണ്ടരപ്പം , ക്യു അപേം എന്നിങ്ങനെ വിവിധ തരം അപ്പങ്ങൾ പ്രസിദ്ധമാണ്.
അപ്പവും കടലയും, അപ്പവും മുട്ടക്കറിയും, അപ്പവും ഇറച്ചിക്കറിയും, അപ്പവും കോഴി സ്റ്റൂ‍വും, അപ്പവും വെജിറ്റബിൾ സ്റ്റൂവും എന്നിവ മലയാളിയുടെ നാവിൽ വെള്ളമൂർത്തുന്ന പ്രാതൽ ചേരുവകളാണ്.
അപ്പത്തിനു തന്നെ പല വകഭേദങ്ങളുണ്ട്.
മുട്ടയപ്പം കേരളത്തിലെ തട്ടുകടകളിൽ ലഭിക്കുന്ന ഒരു വിഭവമാണ്.
പാചകവിധി
യീസ്റ്റ് ചേർത്ത അരിമാവ് ആറു മണിക്കൂറോളം പൊങ്ങാൻ വെക്കുന്നു.
പിന്നീട് നടുവു കുഴിഞ്ഞ അപ്പച്ചട്ടിയിൽ എണ്ണ തലോടിയിട്ട് അപ്പമാവ് ഒഴിക്കുന്നു.
അപ്പച്ചട്ടി ഒന്നു വട്ടം ചുറ്റുമ്പോൾ അപ്പമാവ് ചട്ടിയിൽ പരക്കുന്നു.
മൂടി വെച്ച ചട്ടി ഒരു മിനിട്ടോളം കഴിഞ്ഞ് തുറന്നാൽ സ്വാദിഷ്ഠമായ അപ്പം തയ്യാർ.
ചിത്രസഞ്ചയം അപ്പത്തിനുള്ള അരിമാവ് പുളിപ്പിച്ചത് അപ്പച്ചട്ടി അടുപ്പിൽ വച്ച് ചൂടാക്കുക അപ്പത്തിന്റെ മാവ് ചട്ടിയിൽ ഒഴിക്കുക മാവ് അപ്പച്ചട്ടിയിൽ ചുറ്റിക്കുക അടപ്പുകൊണ്ട് അടച്ച് അപ്പം വേവാൻ വക്കുക വെന്ത അപ്പം പുറത്തെടുക്കുക അപ്പവും കറിയും അപ്പവും കടലക്കറിയും അപ്പം അപ്പമുണ്ടാക്കുന്നു അപ്പവും കടലക്കറിയും Appam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ 1 2 1 2 1 2 ↑ ↑ ↑
അപ്പം (വിവക്ഷകൾ)
അപ്പം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ആവിയിൽ പുഴുങ്ങിയെടുക്കുന്നതും വൃത്താകൃതിയിൽ ഇരിക്കുന്നതുമായ പലഹാരമാണ് അപ്പങ്ങൾ.
നെയ്യപ്പം അപ്പം നൂലപ്പം അച്ചപ്പം കുഴലപ്പം ഉണ്ണിയപ്പം പാലപ്പം ഊത്തപ്പം കിണ്ണത്തപ്പം കൽത്തപ്പം ഇടിയപ്പം വട്ടയപ്പം വെള്ളയപ്പം ഇലയപ്പം കലത്തപ്പം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അപോസ്റ്റേസിയ നൂഡ ഇംഗ്ലീഷ് വിലാസം https://ml.wikipedia.org/wiki/Apostasia_nuda
അപോസ്റ്റേസിയ നൂഡ ഒരു ഓർക്കിഡേസീ കുടുംബത്തിലെ ഓർക്കിഡ് ഇനമാണ്.
അവലംബങ്ങൾ ബാഹ്യ ലിങ്കുകൾ Wikimedia Commons has media related to Apostasia nuda .
അപ്നാ ദൾ (സോനെലാൽ)
ഉത്തർ പ്രദേശിൽ പ്രവർത്തിക്കുന്ന സംസ്ഥാനതലത്തിലുള്ള ഒരു ഇന്ത്യൻ രാഷ്ട്രീയ പാർട്ടി ആണ് അപ്നദൾ (സോനെലാൽ).
1995ൽ സൊനെലാൽ പാട്ടീൽ സ്ഥാപിച്ച പാർട്ടിയുടെ ഒരു കൈവഴി ആണിത്.
ഉത്തർപ്രദേശ് നിയമസഭ യിൽ  ഇന്ന് പാർട്ടിക്ക് 13 എംഎൽഎമാരുണ്ട്.
അതുകൊണ്ട് തന്നെ ഉത്തർപ്രദേശിലെ പ്രമുഖ രാഷ്ട്രീയ പാർട്ടികളിലൊന്നാണ് അപ്നാദൾ.
എംഎൽഎമാരുടെ എണ്ണത്തിൽ ഉത്തർപ്രദേശിലെ മൂന്നാമത്തെ വലിയ രാഷ്ട്രീയ പാർട്ടിയാണ് അപ്നാദൾ.
വടക്കുകിഴക്കൻ സംസ്ഥാനങ്ങളിലും ഗുജറാത്ത് , മഹാരാഷ്ട്ര , മധ്യപ്രദേശ് എന്നിവിടങ്ങളിലും അപ്നാദൾ അതിന്റെ സ്വാധീനം വർദ്ധിപ്പിക്കുകയാണ്.
പഞ്ചാബ് , രാജസ്ഥാൻ , ഹരിയാന , ഉത്തരാഖണ്ഡ് എന്നിവിടങ്ങളിൽ അപ്നാദളിന്റെ പിടി കൂടുതൽ ശക്തമാവുകയും അതിൻറെ സംഘടന അതിവേഗം വളരുകയും ചെയ്യുന്നു.
അപ്നാദളിന്റെ സ്ഥാപക അംഗവും അനുപ്രിയ പട്ടേലിന്റെ പിന്തുണയുമുള്ള ജവഹർലാൽ പട്ടേൽ സ്ഥാപിച്ച അപ്നാദൾ (സോനെലാൽ) 1995 ൽ സോനെ ലാൽ പട്ടേൽ സ്ഥാപിച്ച അപ്നാദളിൽ നിന്ന് പിരിഞ്ഞ പാർട്ടിയാണ് അപ്നാദൽ (സോനെ ലാൽ).
അമ്മയും മകളും തമ്മിൽ അധികാരത്തിനു വേണ്ടി നടത്തിയ മത്സരമാണ് ഈ പാർട്ടിയുടെ ജനന കാരണം.
മിർസാപൂരിൽ നിന്ന് പാർലമെന്റ് സീറ്റിലേക്കുള്ള തിരഞ്ഞെടുപ്പിൽ വിജയിച്ചതിന് ശേഷം അനുപ്രിയ പട്ടേൽ സംസ്ഥാന നിയമസഭാ സീറ്റ് രാജിവച്ചു, അതിനാൽ റോഹാനിയയിൽ ഉപതിരഞ്ഞെടുപ്പ് അനിവാര്യമായി.
ഭർത്താവ് ആശിഷ് സിംഗ് പട്ടേലിനെ ഉപതിരഞ്ഞെടുപ്പിൽ പാർട്ടി സ്ഥാനാർത്ഥിയാക്കണമെന്ന് അനുപ്രിയ ആഗ്രഹിച്ചു.
എന്നാൽ, അമ്മ കൃഷ്ണ സിങ്ങിന്റെ നേതൃത്വത്തിലുള്ള അപ്നാദളിന്റെ ഭരണസമിതി കൃഷ്ണ സിംഗ് തന്നെ സ്ഥാനാർത്ഥിയാകണമെന്ന് തീരുമാനിച്ചു.
പാർട്ടി കാര്യങ്ങളിൽ അനുപ്രിയയുടെയും ഭർത്താവിന്റെയും സ്വാധീനം പരിമിതപ്പെടുത്താൻ ഉദ്ദേശിച്ചുള്ളതാണ് ഇത് എന്ന് അനുപ്രിയ തിരിച്ചറിഞ്ഞു.
മുമ്പു തന്നെ അനുപ്രിയ  ക്ഷണമോ അംഗീകാരമോ ഇല്ലാതെ പാർട്ടിയുടെ എല്ലാ കാര്യങ്ങളും ഏറ്റെടുക്കുകയായിരുന്നു എന്ന ആക്ഷേപത്തോടെ  കൃഷ്ണ സിംഗും അവരുടെ ഇളയ മകളും എതിർചേരിയിൽ ആയിരുന്നു.
2014 ഒക്ടോബറിൽ നടന്ന ഉപതിരഞ്ഞെടുപ്പിൽ അനുപ്രിയ തന്റെ അമ്മയ്ക്ക് വേണ്ടി പ്രചാരണം നടത്തുന്നതിൽ പരാജയപ്പെട്ടു എന്ന് മാത്രമല്ല, അമ്മയുടെ തോൽവി ഉറപ്പാക്കാൻ സജീവമായി പ്രവർത്തിച്ചതായും ആരോപിക്കപ്പെടുന്നു.
എന്നിരുന്നാലും, അമ്മ കൃഷ്ണ പട്ടേലിന്റെ നേതൃത്വത്തിലുള്ള അപ്നാദളിന്റെ ഭരണസമിതി കൃഷ്ണ പട്ടേൽ തന്നെ സ്ഥാനാർത്ഥിയാകണമെന്ന് തീരുമാനിക്കുകയും അനുപ്രിയയെയും ആറ് കൂട്ടാളികളെയും പാർട്ടിയിൽ നിന്ന് പുറത്താക്കുകയും ചെയ്തു.
പാർട്ടിയെച്ചൊല്ലി കൃഷ്ണ പട്ടേലും അനുപ്രിയ പട്ടേലും തമ്മിലുള്ള തർക്കം ഇപ്പോഴും കോടതിയിലാണ്.
നിയമസഭാ തിരഞ്ഞെടുപ്പ് (2017)
ദേശീയ ജനാധിപത്യ സഖ്യ ത്തിന്റെ ഭാഗമായി അപ്നാദൾ (സോനെലാൽ) ഉത്തർപ്രദേശ് തിരഞ്ഞെടുപ്പിൽ ഭാരതീയ ജനതാ പാർട്ടി യുമായി ചേർന്ന് മത്സരിച്ച് 851,336 വോട്ടുകളും ഒമ്പത് സീറ്റുകൾ നേടി.
77, 814 വോട്ടുകൾക്കാണ് ജമുന പ്രസാദ് സോറാവോൺ മണ്ഡലത്തിൽ വിജയിച്ചത്.
ഏഴ് സീറ്റുകൾ മാത്രം നേടിയ ഇന്ത്യൻ നാഷണൽ കോൺഗ്രസിനേക്കാൾ കൂടുതൽ സീറ്റുകൾ അപ്നാദൾ (സോണലാൽ) നേടിയിരുന്നു.
നിയമസഭാ തിരഞ്ഞെടുപ്പ് (2022)
ദേശീയ ജനാധിപത്യ സഖ്യത്തിന്റെ ഭാഗമായി അപ്നാദൾ (സോനെലാൽ) ഉത്തർപ്രദേശ് തിരഞ്ഞെടുപ്പിൽ ഭാരതീയ ജനതാ പാർട്ടിയോടൊത്ത് മത്സരിച്ച് 12 സീറ്റുകൾ നേടി.
രണ്ട് സീറ്റുകൾ മാത്രം നേടിയ ഇന്ത്യൻ നാഷണൽ കോൺഗ്രസിനേക്കാൾ കൂടുതൽ സീറ്റുകൾ അപ്നാദൾ (സോണേലാൽ) നേടിയിരുന്നു.
യുപി നിയമസഭയിൽ സീറ്റുകളുടെ എണ്ണത്തിൽ ഭാരതീയ ജനതാ പാർട്ടിക്കും സമാജ്വാദി പാർട്ടി ശേഷം അപ്നാദൾ മൂന്നാം സ്ഥാനത്തെത്തി.
ലോക്സഭാ തിരഞ്ഞെടുപ്പ്
2019 ലെ ഇന്ത്യൻ പൊതുതെരഞ്ഞെടുപ്പിൽ, എ. ഡി. എസ് ഭാരതീയ ജനതാ പാർട്ടിയുമായി കൈകോർക്കുകയും മിർസാപൂരിൽ നിന്ന് അനുപ്രിയ പട്ടേൽ സിംഗിനെയും റോബർട്ട്സ്ഗഞ്ചിൽ നിന്ന് പകൌരി ലാലിനെയും രണ്ട് സീറ്റുകളിലും മത്സരിപ്പിച്ച് ജയിപ്പിച്ചു.
ഇതും കാണുക ഇന്ത്യയിലെ രാഷ്ട്രീയ പാർട്ടികളുടെ പട്ടിക പരാമർശങ്ങൾ ബാഹ്യ ലിങ്കുകൾ
ഫലകം:National Democratic Alliance
അപ്പച്ചെമ്പ് ഇംഗ്ലീഷ് വിലാസം https://ml.wikipedia.org/wiki/Appachembu
പലഹാരങ്ങൾ നീരാവിയിൽ വേവിക്കുന്നതിന് ഉപയോഗിക്കുന്ന ഒരു അടുക്കളപ്പാത്രമാണ് അപ്പച്ചെമ്പ് .
ചെമ്പു കൊണ്ടുള്ള അപ്പച്ചെമ്പ് ഘടനയും ഉപയോഗവും
വെള്ളമൊഴിച്ച് തിളപ്പിക്കുന്നതിനുള്ള പാത്രത്തിന്റെ പകുതി ഭാഗത്തായി സുഷിരങ്ങളോടുകൂടിയ ഒരു തട്ട് ക്രമീകരിച്ച് അതിലാണ് വേവിക്കുന്നതിനുള്ള ഭക്ഷ്യപദാർത്ഥങ്ങൾ ക്രമീകരിക്കുന്നത്.
മൂടികൊണ്ട് അടച്ച് ഇഡ്ഡലി , കനത്തപ്പം , നൂൽപ്പുട്ട് , ചക്കയപ്പം ( ചക്കമൂട ), ചെമ്മീൻപത്തിരി , നെയ്യട , ഉപ്പുമാവ് തുടങ്ങിയവ ഇങ്ങനെ വേവിക്കാം.
പുട്ടുകൂറ്റിയില്ലാതെ തന്നെ പുട്ടുപൊടി വേവിക്കുന്നതിനും അപ്പച്ചെമ്പ് ഉപയോഗിക്കാറുണ്ട്.
നിർമ്മാണ വസ്തുക്കൾ
ചെമ്പ് കൊണ്ടുള്ള അപ്പച്ചെമ്പാണ് മുൻകാലങ്ങളിൽ ഉപയോഗിച്ചിരുന്നത്.
ഇപ്പോൾ, അലൂമിനിയം , സ്റ്റീൽ എന്നിവ കൊണ്ടുള്ളവയാണ് കൂടുതലായി ഉപയോഗിച്ചുകാണുന്നത്.
ചിത്രശാല അടപ്പോടുകൂടിയ അപ്പച്ചെമ്പ് അടപ്പ് മാറ്റിയ അപ്പച്ചെമ്പ് അവലംബം
ആർത്തർ ദാന്തോ
ഒരു അമേരിക്കൻ കലാനീരുപകനും, തത്ത്വചിന്തകനുമായിരുന്നു ആർത്തർ കോൾമൻ ദാന്തോ ( 1924 ജനുവരി 1 - 2013 ഒക്ടോബർ 25) .
ദി നേഷൻ എന്ന മാഗസിനിൽ ദീർഘകാലം കലാ നിരൂപകനായി നിന്ന ആർത്തർ  തത്വ ചിന്തയിലധിഷ്ടിതമായ സൗന്ദര്യശാസ്ത്രത്തിലും, തത്വചിന്തയുടെ ചരിത്രത്തിലും  അദ്ദേഹത്തിന്റെ മികവുകൊണ്ട് ശ്രേദ്ധേയനാണ്.
ഫിലോസഫി ഓഫ് ആക്ഷൻ അദ്ദേഹത്തിന്റേതാണ്.
അദ്ദേഹം ചിന്തയിലും, വികാരത്തിലും, കലയുടെ തത്ത്വചിന്തയിലും , റെപ്രസെന്റേഷൻ നിയമങ്ങളിലും, തത്ത്വചിന്തയിലെ മനഃശാസ്ത്രത്തിലും, ഹേഗലിന്റെ സൗന്ദര്യശാസ്ത്രത്തിലും , തത്ത്വചിന്തകന്മാരായ ഫ്രീഡ്രിക്ക് നീച്ചയിലും , ആർതർ ഷോപ്പൻഹോവറിലും തത്പരനായിരുന്നു.
ന്യൂയോർക്ക് നഗരത്തിലെ മാൻ ഹാറ്റനിൽ വച്ച് തന്റെ 89-ാം വയസ്സിൽ  2013 ഒക്ടോബർ 25-നാണ് ആർത്തർ ദാന്തോ മരിച്ചത്.
നോട്ടുകൾ അധിക വായന Action, Art, History: Engagements with Arthur C. Danto :  A collection of essays edited by Daniel Herwitz and Michael Kelly, including contributions by Frank Ankersmit, Hans Belting, Stanley Cavell, Donald Davidson, Lydia Goehr, Gregg Horowitz, Philip Kitcher, Daniel Immerwahr, Daniel Herwitz and Michael Kelly and replies by Danto himself.
Danto and his Critics (1993).
A collection of essays including contributions by David Carrier, Richard Wollheim, Jerry Fodor, and George Dickie.
Danto and His Critics: Art History, Historiography and After the End of Art .
An issue of History and Theory Journal where philosophers David Carrier, Frank Ankersmit, Noël Carroll, Michael Kelly, Brigitte Hilmer, Robert Kudielka, Martin Seeland and Jacob Steinbrenner address his work; includes a final reply by the author.
Tiziana Andina, Arthur Danto: Philosopher of Pop, Cambridge Scholars Publishing, 2011 D. Seiple, "Arthur C. Danto," in Philip B. Dematteis, ed.
, Dictionary of Literary Biography 273 (2003), 39-48 D. Seiple, "Creativity and Spirit in the Work of Arthur Danto" (at academia.edu) David Seiple, "The Spirit of Arthur Danto," in Randall E. Auxier and Lewis Edwin Hahn, ed.
, The Philosophy of Arthur C. Danto, The Library of Living Philosophers XXXIII , 671-700 (2013) ISBN 978-0812697322 അധിക ലിങ്കുകൾ "Is it art?"
- an interview with Alan Saunders of ABC Radio National (03/2006) Biography Arthur C. Danto's Biography on Columbia University Website.
"Danto on Art" The Partially Examined Life - Episode 16 (podcast by interpreters without Danto participating)
ആർതൂർ കൂസ്ലർ ഇംഗ്ലീഷ് വിലാസം https://ml.wikipedia.org/wiki/Arthur_Koestler
സാഹിത്യകാരനും പത്രപ്രവർത്തകനും ആയിരുന്നു ഹംഗറിയിലെ ബുഡാപെസ്റ്റിൽ ജനിച്ച ( ജ: 5 1905 – 1 മാർച്ച് 1983) ആർതൂർ കൂസ്ലർ .
ആസ്ട്രിയയിൽ വിദ്യാഭ്യാസം നേടിയ  കൂസ്ലർ 1931 ൽ ജർമ്മൻ കമ്മ്യൂണിസ്റ്റ് പാർട്ടി അംഗമാവുകയും ചെയ്തു.
എന്നാൽ സ്റ്റാലിൻ വിരുദ്ധതകാരണം 1938 ൽ അംഗത്വം രാജിവയ്ക്കുകയുമുണ്ടായി.
കൂസ്ലറുടെ സോവിയറ്റ് വിരുദ്ധകൃതിയായ ഡാർക്നസ്സ് അറ്റ് നൂൺ ( Darkness at Noon ) 1934ൽ പ്രസിദ്ധീകൃതമായി.
പാർക്കിൻസൺസ് രോഗത്താലും, അർബ്ബുദബാധയെത്തുടർന്നുള്ള ക്ലേശങ്ങളാലും വിഷമിയ്ക്കുകയായിരുന്ന കൂസ്ലറെ, 1983 മാർച്ച് 1നു ഭാര്യയോടൊപ്പം ലണ്ടനിലെ വസതിയിൽ ആത്മഹത്യ ചെയ്ത നിലയിൽ  കണ്ടെത്തുകായാണുണ്ടായത്.
നോവലുകൾ 1934 (2013).
Die Erlebnisse des Genossen Piepvogel in der Emigration 1939.
The Gladiators (about the revolt of Spartacus ) 1940.
Darkness at Noon 1943.
Arrival and Departure 1946.
Thieves in the Night 1951.
The Age of Longing 1972.
The Call-Girls : A Tragicomedy with a Prologue and Epilogue .
A novel about scholars making a living on the international seminar-conference circuit.
ISBN 978-0-09-112550-9 പുറംകണ്ണികൾ http://www.bobolinkbooks.com/BALLAST/AK.html അവലംബം
ആർത്തവ ശുചിത്വ ദിനം
ആർത്തവ ശുചിത്വ ദിനം ( MHD or എം എച്ച് ദിനം ) എന്നത് മേയ് 28ന് നടത്തുന്ന വാർഷിക ബോധവൽക്കരണ ദിനം, അയിത്തത്തെ നീക്കാനും സ്ത്രീകൾക്കും മുതിർന്ന പെൺകുട്ടികൾക്കും  ശരിയായ ആർത്തവചക്രത്തിന്റേയും ശുചിത്വ നിർവഹണത്തിന്റേയും പ്രാധാന്യം മനസ്സിലാക്കിക്കുവാനും വേണ്ടിയുള്ളതാണ്.
ഇത് തുടങ്ങിയത് 2014ൽ ജർമ്മനിയിലെ സർക്കാരിതര സംഘടന വാഷ് യുണൈറ്റഡ് ആണ്.
ഈ സംരംഭം ലോകമെമ്പാടുമുള്ള 270ൽ പരം സഹകാരികളുടെ കൈത്താങ്ങുണ്ട്.
ഈ ദിനം പൂർണ്ണത നേടുന്നത് ലോക കൈകഴുകൽ ദിനവും, ലോക ശുചിമുറി ദിനവും ചേരുംമ്പോഴാണ്..
5/28 ആയി തിരഞ്ഞെടുത്തത് ഒരു സ്ത്രീയുടെ ശരാശരി മാസമുറ 5 ദിവസവും 28 ദിവസം കൂടുമ്പോൾ ആവർത്തിക്കുന്നതുകൊണ്ടുമാണ്.
അവലംബം പുറത്തേക്കുള്ള കണ്ണികൾ Official page of Menstrual Hygiene Day Documents about menstrual hygiene management in library of Sustainable Sanitation Alliance
ആർത്തവചക്രവും സുരക്ഷിതകാലവും ഇംഗ്ലീഷ് വിലാസം https://ml.wikipedia.org/wiki/Calendar-based_contraceptive_methods
സ്ത്രീകളിൽ ആർ‌ത്തവ രക്തസ്രാവം കണ്ടുതുടങ്ങുന്ന ദിവസം മുതൽ‌ അടുത്ത തവണ വീണ്ടും രക്തസ്രാവം കണ്ടുതുടങ്ങുന്നതു വരെയുള്ള സമയമാണ് ഒരു ആർ‌ത്തവചക്രം എന്നു പറയുന്നത്.
28, 30 ദിവസമുള്ള ആർ‌ത്തവചക്രമാണ് മിക്ക സ്ത്രീകൾ‌ക്കുമുള്ളത് .
28 ദിവസങ്ങളുള്ള ആർ‌ത്തവചക്രത്തിൽ‌ 14-മതു ദിവസമാണ് അണ്ഡവിസർ‌ജനം (ഓവുലേഷൻ‌) നടക്കുന്നത്.
ചെറിയ വ്യത്യാസങ്ങൾ‌ വന്നാലും 12 - 16 ദിവസങ്ങൾ‌ക്കിടയിൽ‌ അണ്ഡവിസർ‌ജനം നടന്നിരിക്കും.
ആർത്തവം തുടങ്ങിയ ദിവസം ഒന്ന് എന്ന് കണക്കാക്കിയാൽ ഒന്പതാം ദിവസത്തിനും പതിനെട്ടാം ദിവസത്തിനും ഇടയിലാകും ഓവുലേഷൻ സാധ്യത കൂടുതൽ.
ഈ സമയത്ത് വളർച്ചയെത്തിയ അണ്ഡം ബീജസംയോഗത്തിന് തയ്യാറായിരിക്കും.
അതുകൊണ്ടുതന്നെ ഈ ദിവസങ്ങളിൽ‌ സുരക്ഷാ മാർ‌ഗങ്ങളൊന്നുമില്ലാതെ ലൈം‌ഗികബന്ധത്തിൽ‌ ഏർ‌പ്പെട്ടാൽ‌ ഗര്ഭമുണ്ടാകാൻ സാധ്യത കൂടുതലാണ്.
അണ്ഡവിസർ‌ജനം നടക്കാൻ സാധ്യതയുള്ള ഈ ദിനങ്ങളെ ഒഴിവാക്കിയാൽ മറ്റു ദിവസങ്ങളെ താരതമ്യേന സുരക്ഷിത കാലം അഥവാ സേഫ് പിരീഡ് (Safe period) എന്ന് പറയാം.
ഒരു ആർത്തവചക്രത്തിൽ സുരക്ഷിതകാലമാണു കൂടുതലുള്ളത്.
സാധാരണ പുരുഷ ബീജം മൂന്നു ദിവസം (72 മണിക്കൂർ) വരെ ഉത്പാദനക്ഷമമായി നിലനിൽക്കുന്നു.
അഥവാ ബീജങ്ങളുടെ ഉൽപാദന ക്ഷമത നിലനിൽക്കുന്ന ദിവസങ്ങൾ ആർത്തവ ചക്രത്തിലെ 11 മുതൽ 19 വരെ ദിവസങ്ങളിലായിരിക്കും.
ഈ ദിവസങ്ങൾ ഉൽപാദനകാലവും അവശേഷിക്കുന്ന ദിവസങ്ങൾ താരതമ്യേന ഗർഭധാരണ സാധ്യതയില്ലാത്ത സുരക്ഷിത കാലവുമാകും.
പല കാരണങ്ങളാൽ സുരക്ഷിത കാല ലൈംഗികബന്ധം എന്ന ഗർഭ നിരോധന ഉപാധി പരാജയപ്പെടാറുണ്ട്.
ഇത് ആഗ്രഹിക്കാത്ത ഗർഭധാരണത്തിന് കാരണമാകാം.
സുരക്ഷിത കാലം വെറുമൊരു മിത്താണെന്നും, ഈ സമയത്തും ഗർഭ ധാരണ സാധ്യത ഉണ്ടെന്നും, ഈ രീതി ഒട്ടും ഫലപ്രദമല്ലെന്നും പലരും വാദിക്കുന്നു.
അതിനാൽ ഉറ (കോണ്ടം), കോപ്പർ ടി തുടങ്ങിയ മറ്റ് നിരോധന മാർഗങ്ങൾ കൂടി ഉപയോഗിക്കാൻ വിദഗ്ദ്ധർ നിർദ്ദേശിക്കാറുണ്ട്.
എന്നാൽ അത്തരം സാധ്യതകൾ ഒന്നും ലഭ്യമല്ലാത്തവർക്ക് ഈ രീതിയോ പിൻവലിക്കൽ രീതിയോ ഉപയുക്തമാണ്.
അണ്ഡവിസർജനം എങ്ങനെ തിരിച്ചറിയാം
ഗർഭാശയമുഖം തൊട്ടുനോക്കിയാൽ മൃദുവായി തോന്നുന്നതാണ് അണ്ഡവിസർജനം നടന്നതിന്റെ ഒരു സൂചന.
ഇവിടെ കിനിയുന്ന  മുട്ടവെള്ള പോലെയുള്ള സ്രവം (മ്യൂക്കസ്)  നേർത്തു കാണപ്പെടുകയും ചെയ്യും.
യോനിയിലെ സ്നേഹദ്രവം അഥവാ ലൂബ്രിക്കേഷൻ ഉണ്ടാകാനുള്ള സാധ്യതയും കൂടുതലായിരിക്കും.
അതിനാൽ ലൈംഗികബന്ധം താരതമ്യേനെ സുഗമമായിരിക്കും.
അണ്ഡവിസർജന സമയത്ത് ശരീരതാപനിലയിൽ നേരിയ ഉയർച്ചയും കാണാം.
ഗർഭധാരണം നടക്കാൻ ഏറ്റവും കൂടുതൽ സാധ്യതയുള്ള സമയമാണ് അണ്ഡവിസർജന കാലം.
സുരക്ഷിതകാല ലൈംഗികബന്ധം
സ്വാഭാവിക ഗർ‌ഭനിരോധനമാർ‌ഗങ്ങളിൽ ‌ വളരെ വ്യാപകമായി സ്വീകരിച്ചു വരുന്നൊരു മാർ‌ഗമാണിത്.
ഒരു ആർ‌ത്തവ ചക്രത്തിൽ‌ ഒരു അണ്ഡം മാത്രമേ പക്വതയെത്തി പുറത്തു വരികയുള്ളൂ.
ഈ അണ്ഡവും പും‌ബീജവും തമ്മിൽ‌ സം‌യോജിച്ചാൽ‌ മാത്രമേ ഗർ‌ഭധാരണം നടക്കുകയുള്ളൂ.
അപ്പോൾ‌ ആ ദിവസങ്ങളിലെ സം‌യോഗമാണ് ഗർ‌ഭധാരണത്തിനുള്ള ഏറ്റവും ഉയർ‌ന്ന സാധ്യത നൽ‌കുന്നത്.
അണ്ഡവിസർ‌ജനത്തിനു തൊട്ടുമുമ്പുള്ള രണ്ടുദിവസവും ശേഷമുള്ള ഒരു ദിവസവും നടക്കുന്ന സം‌യോഗത്തിലും ഗർ‌ഭധാരണത്തിൻ ഉയർ‌ന്ന സാധ്യതയുണ്ട്.
അണ്ഡാഗമന കാലങ്ങൾ‌ ഒഴികെയുള്ള ദിവസങ്ങളിലെല്ലാം സുരക്ഷിതമായി ബന്ധപ്പെടാവുന്നതാണ്.
മാസമുറ തുടങ്ങുന്നതിനു മുമ്പുള്ള ഏതാണ്ട് പത്തു ദിവസവും ആർ‌ത്തദിനങ്ങളും തുടർ‌ന്നുവരുന്ന മൂന്നുനാലു ദിവസങ്ങളും ഗർ‌ഭസാധ്യത കുറഞ്ഞ ദിവസങ്ങളാണ്.
ഈ കാലം സുരക്ഷിതകാലം' എന്നറിയപ്പെടുന്നു.
എന്നാൽ സുരക്ഷിത കാല രതി അത്ര ശാസ്ത്രീയമല്ല  എന്ന് വിദഗ്ദ്ധർക്കിടയിൽ  അഭിപ്രായമുണ്ട്.
മിക്കവരിലും 28 ദിവസമെന്ന ആർ‌ത്തവ ചക്രം വളരെ കൃത്യമായി സം‌ഭവിക്കാറില്ല.
രണ്ടോ മൂന്നോ ദിവസം മുന്നോട്ടോ പിന്നോട്ടോ ആർ‌ത്തവം മാറിപ്പോയെന്നു വരാം.
ഇത് സുരക്ഷിത കാല രതി പരാജയപ്പെടാനും ഗർഭധാരണത്തിനും കാരണമായേക്കാം.
അണ്ഡവിസർ‌ജനം നടന്ന് 14-ആം നാൾ‌ ആയിരിക്കും സാധാരണ നിലയിൽ‌ ആർ‌ത്തവാരം‌ഭം.
ആർ‌ത്തവചക്ര ദൈർ‌ഘ്യത്തിൽ‌ മാറ്റം വരുന്നവർ‌ ഏതാനും മാസത്തെ കലണ്ടറിൽ‌ ആർ‌ത്തവദിനാരംഭം കുറിച്ചുവെക്കുന്നത് അണ്ഡവിസർ‌ജനത്തിനു സാധ്യതയുള്ള ദിവസങ്ങൾ‌ ഏറെക്കുറെ മനസ്സിലാക്കാവുന്നതാണ്.
ആർ‌ത്തവചക്രത്തിന്റെ ചാർ‌ട്ട്
ഇവിടെ കൊടുത്തിരിക്കുന്ന ചിത്രം നോക്കി ആർ‌ത്തവ ചക്രത്തെക്കുറിച്ച് മനസ്സിലാക്കാവുന്നതാണ്.
ഒന്നാം തീയതിയാണ് ആർ‌ത്തവം തുടങ്ങുന്നത് എന്ന് സങ്കൽ‌പിച്ചാൽ‌ താഴെ കൊടുത്തിരിക്കുന്ന വിധത്തിൽ‌ സുരക്ഷിതകാലം കണക്കാക്കാം.
29, 30, 31 ദിവസങ്ങളിൽ‌ ആർ‌ത്തവചക്രമുള്ളവർ‌ക്കും അണ്ഡാഗമനം നടക്കുന്നത് 14 - ആം ദിവസം തന്നെ ആയിരിക്കാം.
എങ്കിലും അണ്ഡാഗമനദിനമായി 14, 15 തീയതികളെ കണക്കാക്കി ഒന്നോ രണ്ടോ ദിവസം കൂടി കഴിഞ്ഞ് സുരക്ഷിതകാലം തുടങ്ങുന്ന ക്രമം സ്വീകരിച്ചാൽ‌ മതി.
എന്നാൽ ഓവുലേഷൻ തീയതി രണ്ടു ദിവസത്തിലധികം മാറുന്നവർക്ക് ഇതത്ര സുരക്ഷിതമല്ല.
തയ്യാറെടുപ്പ്
ഒരു കലണ്ടറിലോ ഡയറിയിലോ കുറച്ചുമാസത്തെ ആർ‌ത്തവദിനങ്ങൾ‌ കുറിച്ചുവെച്ചിട്ട് സുരക്ഷിതകാലം കൃത്യമായി കണ്ടുപിടിക്കാവുന്നതാണ്.
അണ്ഡാഗമനം ഏതുദിവസമാണ് എന്നു കണ്ടുപിടിക്കാൻ‌ ചില സൂചനകൾ‌ നിർ‌ദേശിക്കാറുണ്ട്.
ശരീരത്തിന്റെ ചൂടുനോക്കിയും യോനീനാളത്തിനുള്ളിൽ‌ ഗർ‌ഭാശയഗളത്തിലെ വഴുവഴുപ്പു നോക്കിയുമൊക്കെ അണ്ഡവിസർജനം മനസ്സിലാക്കാനാവും.
എന്നാൽ‌ പ്രായോഗിക തലത്തിൽ‌ ഇത്തരം നിഗമനങ്ങൾ‌ അത്രയെളുപ്പമാവാറില്ല.
കൃത്യമായി ആർ‌ത്തവചക്രമുള്ളവർ‌ മാത്രം കലണ്ടറിൽ‌ നോക്കി സുരക്ഷിതകാലം കണ്ടെത്തുന്നതാണ് എളുപ്പം.
ബീജാണുവിൻറെ ജീവിതകാലം
ജനനേന്ദ്രിയത്തിലെത്തുന്ന പും‌ബീജം മൂന്നുദിവസം വരെ അവിടെ സജീവമായി കഴിയാൻ‌ ഇടയുണ്ട്.
അതുകഴിഞ്ഞു മാത്രമേ അവ നശിച്ചുപോവുകയുള്ളു.
അങ്ങനെ നോക്കുമ്പോൾ‌ അണ്ഡവിസർ‌ജനത്തിനു മൂന്നുദിവസം മുമ്പുമുതലുള്ള ലൈം‌ഗികബന്ധം ഗർ‌ഭകാരണമായേക്കാം.
അണ്ഡം പുറത്തേക്കുവന്നാൽ‌ (ഓവുലേഷൻ‌ നടന്നു കഴിഞ്ഞാൽ) 24 മണിക്കൂറിനുള്ളിൽ ബീജവുമായി ചേർ‌ന്നിരിക്കണം.
അണ്ഡത്തിന്റെ പരമാവധി ജീവിതപരിധി ഒരു ദിവസം മാത്രമാണ്.
ഒരു ദിവസത്തിലധികം അണ്ഡത്തിനു സജീവമായി നിൽ‌ക്കാനാവില്ല.
അതുകൊണ്ട് അണ്ഡവിസർ‌ജനം കഴിഞ്ഞ് ഒന്നോ രണ്ടോ ദിവസത്തിനു ശേഷം അടുത്ത ആർ‌ത്തവം വരെ ഗർ‌ഭഭീതിയില്ലാതെ ലൈം‌ഗികബന്ധത്തിലേർ‌പ്പെടാവുന്നതാണ്.
എന്നാൽ ഓവുലേഷൻറെ തീയതി കൃത്യമായി നിർണ്ണയിച്ചില്ലെങ്കിൽ ഈ രീതി പരാജയപ്പെടാൻ സാധ്യതയുണ്ട്.
മതവീക്ഷണം
കൃത്രിമമെന്ന് വിശേഷിപ്പിക്കപ്പെടുന്ന ജനനനിയന്ത്രണോപാധികളെ തള്ളിക്കളയുന്ന റോമൻ കത്തോലിക്കാ സഭ സുരക്ഷിതകാലത്തെ ആശ്രയിച്ചുള്ള രീതിയെ പിന്തുണയ്ക്കുന്നു.
1968-ൽ പോൾ ആറാമാൻ മാർപ്പാപ്പ പുറപ്പെടുവിച്ച മനുഷ്യജീവൻ (Humanae Vitae) എന്ന ചാക്രികലേഖനം, ഇതര ഗർഭനിരോധന മാർഗ്ഗങ്ങളെ തള്ളിക്കളയുന്നെങ്കിലും ഈ രീതിയെ അനുകൂലിക്കുന്നു.
"വൈദ്യശാസ്ത്രം സ്വാഭാവിക ഋതങ്ങളുടെ പഠനത്തിലൂടെ സന്താനങ്ങളുടെ എണ്ണം പരിമിതപ്പെടുത്താനുള്ള വിശ്വസനീയവും വൃതനിഷ്ഠവുമായ വഴി കണ്ടെത്തുകയെന്നത് അങ്ങേയറ്റം അഭികാമ്യമായിരിക്കും" എന്ന് ആ രേഖ പറയുന്നു.
എന്നാൽ ക്രിസ്തീയ ദൈവശാസ്ത്രത്തിലെ അതികായനായിരുന്ന അഗസ്റ്റിൻ ഈ മാർഗ്ഗത്തെ അനുകൂലിച്ചിരുന്നില്ല.
"നിഷ്‌ഫലകാലരീതിയെ" ആശ്രയിച്ച് സന്താനങ്ങളുടെ ജനനത്തെ ഒഴിവാക്കുന്നതിന്, അദ്ദേഹം ആശയലോകത്തിലെ തന്റെ എതിരാളികളായിരുന്ന മനിക്കേയന്മാരെ കുറ്റപ്പെടുത്തുന്നുണ്ട്.
പരാജയ സാധ്യത
ആർ‌ത്തവം കൃത്യമായി നടക്കുന്നവർ‌ക്ക് മാത്രമുള്ള ഒരു ഗർ‌ഭ നിരോധന മാർ‌ഗമാണിത്.
ക്രമം തെറ്റി ആർ‌ത്തവം ഉണ്ടാവുന്നവർ‌ക്ക് ആർ‌ത്തവചക്രം നോക്കൽ‌ എളുപ്പമാവില്ല.
അതിനാൽ പലപ്പോഴും ഈ ഗർഭനിരോധന മാർഗ്ഗം പരാജയപ്പെടാറുണ്ട്.
യോനിയിലെത്തുന്ന പുരുഷബീജം മൂന്നുദിവസം വരെ അവിടെ  കഴിയാൻ‌ ഇടയുണ്ട്, ഇത് അണ്ഡവുമായി കൂടിച്ചേർന്നു ഗർഭധാരണം നടക്കാം.
ക്രമം തെറ്റിയുള്ള അണ്ഡവിസർജനമാവാം ഇതിനു കാരണം.
അതിനാൽ ആർത്തവം ക്രമം അല്ലാത്തവർ  മറ്റ് ഗർഭ നിരോധന മാർഗങ്ങൾ ഉദാ: ഗർഭനിരോധന ഉറ അഥവാ കോണ്ടം, കോപ്പർ ടി, പിൻവലിക്കൽ രീതി, ഗുളിക തുടങ്ങിയ ഏതെങ്കിലും മാർഗം സ്വീകരിക്കേണ്ടതാണ്.
സുരക്ഷിതമല്ലാത്ത ലൈംഗിക ബന്ധത്തിലൂടെ പകരുന്ന രോഗാണു സാധ്യത കൂടി കണക്കിലെടുക്കുമ്പോഴും  ഈ രീതി അത്ര സുരക്ഷിതമല്ല.
അതിനാൽ ഗർഭനിരോധന ഉറ ഉപയോഗിക്കുന്നതാവും കൂടുതൽ ഫലപ്രദം.
അവലംബം മാതൃഭൂമി ആരോഗ്യമാസിക ആഗസ്‌ത് 2009 Wellness is a connection of paths: knowledge and action.
- Health and wellness quote Archived 2020-09-27 at the Wayback Machine .
മനോരമ ആരോഗ്യം ജൂൺ‌ 2009
ആർത്തവചക്രം ഇംഗ്ലീഷ് വിലാസം https://ml.wikipedia.org/wiki/Menstrual_cycle ആർത്തവചക്രം
ആർത്തവചക്രം എന്നത് ഹോർമോൺ ഉൽപാദനത്തിലെ സ്വാഭാവിക മാറ്റങ്ങളുടെ ഒരു പരമ്പരയാണ്, ഗർഭധാരണം സാധ്യമാക്കുന്ന സ്ത്രീ പ്രത്യുത്പാദന വ്യവസ്ഥയുടെ ഗർഭാശയത്തിന്റെയും അണ്ഡാശയത്തിന്റെയും ഘടനകൾ.
അണ്ഡാശയ ചക്രം ഈസ്ട്രജന്റെയും പ്രോജസ്റ്ററോണിന്റെയും ചാക്രിക പ്രകാശനവും.
അണ്ഡത്തിന്റെ ഉൽപാദനത്തെയും പ്രകാശനത്തെയും നിയന്ത്രിക്കുന്നു,  ഗർഭാശയ ചക്രം ഭ്രൂണം സ്വീകരിക്കുന്നതിന് ഗർഭപാത്രത്തിന്റെ (ഗർഭപാത്രത്തിന്റെ) പാളി തയ്യാറാക്കലും പരിപാലിക്കലും നിയന്ത്രിക്കുന്നു.
ഈ ചക്രങ്ങൾ സമാന്തരവും ഏകോപിതവുമാണ്, സാധാരണയായി 21 മുതൽ 35 ദിവസം വരെ നീണ്ടുനിൽക്കും, ശരാശരി ദൈർഘ്യം 28 ദിവസമാണ്, ഏകദേശം 30-45 വർഷം വരെ തുടരും.
ആർ‌ത്തവ രക്തസ്രാവം കണ്ടുതുടങ്ങുന്ന ദിവസം മുതൽ‌ അടുത്ത തവണ വീണ്ടും രക്തസ്രാവം കണ്ടുതുടങ്ങുന്നതു വരെയുള്ള സമയമാണ് ഒരു ആർ‌ത്തവചക്രം എന്നു പറയുന്നത്.
28, 30 ദിവസമുള്ള ആർ‌ത്തവചക്രമാണ് മിക്ക സ്ത്രീകൾ‌ക്കുമുള്ളത്.
28 ദിവസങ്ങളുള്ള ആർ‌ത്തവചക്രത്തിൽ‌ 14-മതു ദിവസമാണ് അണ്ഡവിസർ‌ജനം അഥവ അണ്ഡോത്‌സർഗം (ഓവുലേഷൻ‌) നടക്കുന്നത്.
ഈ സമയത്ത് ഒരണ്ഡം പൂർണ്ണ വളർച്ചയെത്തുന്നു.
ഗർഭാശയമുഖം തൊട്ടുനോക്കിയാൽ മൃദുവായതായി തോന്നുന്നതാണ് അണ്ഡവിസർജനം നടന്നതിന്റെ ഒരു സൂചന.
ഇവിടെ കാണപ്പെടുന്ന മുട്ടയുടെ വെള്ള പോലെയുള്ള സ്രവം കൂടുതൽ നേർത്തു കാണപ്പെടുകയും ചെയ്യും.
അണ്ഡവിസർജന സമയത്ത് ശരീര താപനിലയിൽ നേരിയ ഉയർച്ചയും കാണാം.
ഈ സമയത്ത് ഗർഭധാരണം നടക്കാനുള്ള സാധ്യത കൂടുതലാണ്.
തുടർന്നുള്ള ദിവസങ്ങളിൽ ആർത്തവം ഉണ്ടാകാറുണ്ട്.
ആർത്താറ്റ് സെന്റ് മേരീസ് ഓർത്തഡോക്സ് പള്ളി ഇംഗ്ലീഷ് വിലാസം https://ml.wikipedia.org/wiki/St.
_Mary%27s_Orthodox_Cathedral,_Arthat
ഇന്ത്യയിലെ ആദ്യത്തേയും, ഏറ്റവും വലിയ ക്രിസ്തീയ ദേവാലയമാണ് ആർത്താറ്റ് സെന്റ് മേരീസ് ഓർത്തഡോക്സ് പള്ളി .
കുന്നംകുളം നഗരസഭയിലെ ആർത്താറ്റ് ഭാഗത്ത് ഈ പള്ളി സ്ഥിതി ചെയ്യുന്നു.
ദക്ഷിണേന്ത്യയിലെ പ്രമുഖ ക്രൈസ്തവ ദേവാലയങ്ങളിൽ ഒന്നാണ് ആർത്താറ്റിലെ പള്ളി.
കേരളത്തിന്റെ ആദ്യകാലത്തിലെ വ്യാപാര കേന്ദ്രങ്ങളിലെ പ്രധാനിയായിരുന്നു ചാ‍ട്ടുകുളങ്ങര.
ചാ‍ട്ടുകുളങ്ങര കമ്പോളത്തിൽ നിന്നും ചരക്കുകൾ മുസ്സിരീസ്സ്, പൊന്നാനി തുടങ്ങിയ തുറമുഖങ്ങളിലേക്ക് ജലമാർഗ്ഗം ചാട്ടുകൾ (ചെറുവള്ളങ്ങൾ) വഴി എത്തിച്ചിരുന്നു.
ചാ‍ട്ടുകുളങ്ങര പ്രദേശത്ത് ജൂതന്മാർ വസിച്ചിരുന്നു.
പിന്നീട് തോമാശ്ലീഹാ‍യുടെ വരവിൽ ഈ പ്രദേശത്ത് ക്രൈസ്തവ സമൂഹം രൂപപ്പെടുത്തി എന്നാണ് പറയപ്പെടുന്നത്.
വൈദികനെ കൊലപ്പെടുത്തി എന്ന് പറയുന്ന സ്ഥലം.
1789ലെ ടിപ്പു പടയോട്ടത്തിൽ ഓലമേഞ്ഞ ഈ പള്ളി തീവെയ്ക്കപ്പെട്ടു.
കൂടാതെ പള്ളിയുടെ മദ്ബഹായിൽ വച്ച് വൈദികനെയും മറ്റ് 19 പേരെ വധിക്കുകയും ചെയ്തു എന്നു പറയുന്നു.
പിന്നീട് അൾത്താര ഭാഗം കൊല നടന്ന സ്ഥലത്ത് നിന്നും അൽപ്പം മാറി പുതുക്കിപണിതു.
അതിനാൽ പള്ളിയെ വെട്ടി മുറിച്ച പള്ളി എന്നും വിളിക്കുന്നു.
St. Mary's Orthodox Cathedral, Arthat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇടുമുടി
ക്ഷേത്രങ്ങളിൽ ഉപയോഗിക്കുന്ന ചക്കമുറി പോലെ ആകൃതിയിലുള്ള ഒരു തുകൽ വാദ്യമാണിത് .
ഇതിന്റെ പരന്നഭാഗത്തെ മുഖം എന്ന് പറയുന്നു.
ഈ മുഖത്തിൽ തോൽ‍‍കൊണ്ടു പൊതിഞ്ഞുകെട്ടിയാണ്‌ ഉപയോഗിക്കുന്നത്.
കച്ച കഴുത്തിലണിഞ്ഞ് ഇരുകൈകളിലുള്ള കോലുകൾ ‍കൊണ്ട് കൊട്ടുന്നു.
ശീവേലിക്കും പുറത്തു പ്രദക്ഷിണത്തിന്‌ ചില ക്ഷേത്രങ്ങളിലും‍ ഈ വാദ്യം ഉപയോഗിക്കുന്നുണ്ട്.
അതു പോലെ തന്നെ പൂജാ സമയത്തും ഈ വാദ്യം ഉപയോഗിക്കുന്നു.
ഇട്ടി അച്യുതൻ